Document ID: 32014D0916

KOMISIJOS ĮGYVENDINIMO SPRENDIMAS
2014 m. gruodžio 15 d.
kuriuo ištaisomas Komisijos įgyvendinimo sprendimo 2014/154/ES, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai (6S)-5-metiltetrahidrofolinę rūgštį, gliukozamino druską, kaip naują maisto sudedamąją dalį, priedas
(pranešta dokumentu Nr. C(2014) 9452)
(Tekstas autentiškas tik italų kalba)
(2014/916/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
kadangi:
(1)
Komisijos įgyvendinimo sprendimu 2014/154/ES (2) leidžiama pateikti rinkai (6S)-5-metiltetrahidrofolinę rūgštį, gliukozamino druską, kaip naują maisto sudedamąją dalį;
(2)
Įgyvendinimo sprendimo 2014/154/ES priede nustatyta (6S)-5-metiltetrahidrofolinės rūgšties, gliukozamino druskos, specifikacija. Priedo specifikacijoje yra klaida. Ši klaida turėtų būti ištaisyta;
(3)
todėl Įgyvendinimo sprendimas 2014/154/ES turėtų būti atitinkamai ištaisytas;
(4)
šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Įgyvendinimo sprendimo 2014/154/ES priede pateiktoje specifikacijoje įrašas, skirtas gliukozamino analizės duomenims, pakeičiamas taip:
„Gliukozamino analizės duomenys
34-46 % sausosios medžiagos“
2 straipsnis
Šis sprendimas skirtas „Gnosis SpA“, Via Lavoratori Autobianchi 1, 20832 Desio (MB), Italija.
Priimta Briuselyje 2014 m. gruodžio 15 d.

Labels: 0
3
17